kardosdrur/scandi-wiki huggingface dataset:
Giovannino von Huth

Giovannino Hermann Oscar Rantzov von Huth (24. september 1845 i København – 31. marts 1917 på Frederiksberg) var en dansk tømrermester og tegnelærer.

G. von Huth var søn af kammerråd Tancredo Wilhelm Philip Georg von Huth (1817-1888, sønnesøn af statsminister Heinrich Wilhelm von Huth) og Mette Cathrine f. Nielsen (1818-1881). Sin barndom tilbragte han i Slesvig by, hvor faderen var toldembedsmand; efter en kort virksomhed som kontorist gik han i tømrerlære hos Julius Blom, blev svend 1866 og arbejdede nu nogle år afvekslende som tømrer, tegner og bygningskonduktør, dels i Danmark hos Johan Vilhelm Unmack, dels i Amsterdam. 1875 blev han mester og virkede som sådan en kort periode, indtil han 1876 oprettede en privat tegneskole. Samtidig blev han ansat som lærer i fagtegning for tømrere og murere ved Det tekniske Selskabs Skole, hvor han var en almindelig anerkendt, udmærket lærer; hans undervisning ved hjælp af fortegninger og snildt konstruerede modeller er mønsterværdig. 8. december 1877 ægtede han i Garnisons Kirke Charlotte Marie Crone (6. september 1851 – 2. marts 1930), datter af skibsprovianteringshandler Marcus Crone og søster til Hilmar Crone. Gennem denne forbindelse fik Huth medansvar for reproduktionsfirmaet Pacht & Crone, og en af parrets sønner, Johan Frederik von Huth (1885-1961), overtog ledelsen efter faderens død. Han blev Ridder af Dannebrog.

Referencer

Kilder 
 Erik Schiødte, "Giovannino Hermann Oscar Rantzov von Huth", i: C.F. Bricka (red.), Dansk Biografisk Lexikon, København: Gyldendal 1887-1905.

Giovannino
Lærere fra Danmark
Riddere af Dannebrog
Personer fra Slesvig by
Tømrere fra Danmark
Personer i Dansk Biografisk Leksikon
Young Imam

Young Imam (Malajisk: Imam Muda) er et malajisk realityshow som begyndte i 2010. Unge muslimske mænd konkurerer om en jobstilling som Iman i en moske i Malaysiens hovedstad Kuala Lumpur og om et stipendium på Al-Madinah International University i Saudia Arabien en bil og en iphone og 20.000 Ringgit og en pilgrimsrejse til Mekka..Programmet blev skabt af Izelan Basar med inspiration fra American Idol. Programmet fik 3,3 millioner seere i første sæson. Næste sæson begyndte i April. Showet er lavet af Tv-stationen Astro Oasis som ejes og drives af Astro.

Konkurrencen 
Der er 10 deltagere klædt i sorte jakkesæt
som skulle være mellem 19-27 år gamle. 1000 ansøgte om deltagelse i showet. Hver uge skal deltagerne konkurerer i muslimske traditioner som fx at recitere vers fra koranen, bære ligkister og slagte får og prædike for ikke-muslimer på politistationer klargøre lig , tag med på patrulje med politiet fro at anholde folk der kørte for hurtigt. Hver uge bliver en af deltagerne stemt hjem og den der bliver tilbage sidst vinder. De to finalister var Muhammad Asyraf Mohd Ridzuan og Hizbur Rahman Omar Zuhdi.Asyraf en 26 år gammel muslimsk religiøs lærer vandt.Dommeren var imanen fra Malaysias national moske.Hvem som vinder bliver bestemt af den den tidligere stormufti i Malaysias nationalmoské Hasan Mahmood.

Modtagelse 
Showen var det bedste show Astro Oasis har vist. En tv-kanal som er dedikeret til religiøse programmer.Efter international opmærksomhed i medierne har det meddelt at det vil udvide showet til andre Muslimske lande.Markedsanalytikeren Hafizul Fadly mener at tv-programmet kan bidrage til at ændre forståelsen for muslimer.Han har udtalt

Kilder 

Realityshows
Bill & Melinda Gates Foundation

Bill & Melinda Gates Foundation er verdens største humanitære organisation, grundlagt af Bill Gates og Melinda Gates i 2000. 

Stiftelsens primære mål er at forbedre grundlæggende sundhedstjenester, reducere ekstrem fattigdom. I USA arbejder stiftelsen med at give lige adgang til uddannelse og adgang til informationsteknologi, heriblandt Khan Academy. Stiftelsen har blandt andet givet store midler til The Global Fund for at bidrage til kampen mod hiv/aids, tuberkulose og malaria.

Organisationen har hovedkontor i Seattle, USA og kontrolleres af ægteparret Gates og deres nære ven, Warren Buffett. Ved slutningen af 2014 havde organisationen en kapital på 44,3 milliarder dollar og 1382 ansatte.

Projekter i Danmark 

Gennem sit Global Libraries program finansierede stiftelsen i 2013 et forskningsprojekt omkring brugen af offentligt tilgængelige computere i biblioteker. Danmark var ét blandt 17 europæiske lande i undersøgelsen.

Eksterne henvisninger

 
 The Foundation Center: Top 100 US Foundations by asset size Gates Foundation ranked number one.
 New York Times Updated news on the Foundation.
 Forskningsrapporter om brugen af offentligt tilgængelige computere i både Europa og i Danmark

Etableret i 2000
Organisationer fra USA
Altay (Xinjiang)

Altay (kinesisk: 阿勒泰; pinyin: Ālètài; Wade-Giles: Ā-lè-t'ài; uigurisk: ئالتاي ; uigur-latin: Altay) er et præfektur under det kasakhiske autonome præfektur Ili i Xinjiang i Folkerepublikken Kina. Altay har et areal på 118.015 km² og en befolkning på 640.000 mennesker, med en tæthed på 5 indb./km² (2007).

Administrative enheder 
Præfekturet Altay har jurisdiktion over et byamt (市 shì) og 6 amter (县 xiàn).

Etnisk sammensætning

Trafik 
Kinas rigsvej 216 fører fra Altay til byen Baluntai i amtet Hejing.

Kinas rigsvej 217 begynder i Altay og ender i Kuqa, begge i Xinjiang.

Præfekturer i Xinjiang
Melinda Gates

Melinda French Gates (født French, 15. august 1964) DBE er en tidligere Microsoft-leder med ansvar for Microsoft Publisher, Microsoft Bob, Microsoft Encarta og Microsoft Expedia. I 1994 giftede hun sig med Bill Gates, grundlæggeren af Microsoft. De har tre børn sammen.

Melinda er født og opvokset i Dallas, Texas. 

Sammen med eks-manden grundlagde Melinda Bill & Melinda Gates Foundation, en velgørenhedsorganisation og de har doneret over 24 milliarder amerikanske dollar til stiftelsen. I december 2005 blev hun, sammen med eks-manden Bill Gates og musikeren Bono, kåret til Årets person af Time Magazine.

Melinda Gates og Bill Gates åbnede op omkring deres forhold og at de var på vej mod at blive skilt, men begge stadig ville forblive engageret i Bill & Melinda Gates Foundation

Kilder

Eksterne henvisninger 

 
 
 Bill & Melinda Gates Foundation

Filantroper fra USA
Æresdoktorer ved University of Cambridge
Amerikanere i 1900-tallet
Amerikanere i 2000-tallet
Johan Vilhelm Unmack

Johan Vilhelm Unmack (ved dåben: Johan Wilhelm) (15. september 1829 i Helsingør – 4. november 1903) var en dansk tømrermester, bror til Rudolf Unmack.

Unmack var søn af Johan David Unmack (1800-1879), og både far og bedstefar havde været tømrermestre. 14 år gammel kom han i lære hos faren, blev svend 1847 og tog 1849 til København, hvor han først arbejdede for tømrermester Meyer og dernæst tømrermester Wenzel. I sin tid hos Meyer blev han sendt til Fredericia, hvor han under Treårskrigen opførte palisaderne og udfaldsporten omkring byen. Wenzel havde en tegneskole for bygningshåndværkere, og her arbejdede Unmack de første vintre om aftenen og senere, da det ved sparsommelighed var lykkedes ham at spare sammen, hele dagen tre måneder om året. Samtidig fik han til opgave af Wenzel at lede større byggeforetagender såsom restaureringen af Jægerspris Slot, af kirkefløjen på Holsteinborg, opførelsen af avlsgården til herregården Christianssæde mm.

I 1856 gjorde Unmack mesterstykke og nedsatte sig i København. I årene, der fulgte, blev han en af de mest benyttede og respekterede tømmermestre i landet. Særligt som konstruktør var han meget kompetent, og sammen med faren tegnede han konstruktionen til Københavns 2. hovedbanegård (1862-64 af J.D. Herholdt, nu flyttet til Aarhus). Kun én gang fejlede hans indsigt på dette felt, nemlig da kolleger bestred holdbarheden af den foreslåede konstruktion af Martin Nyrops udstillingsbygning til den nordiske udstilling 1888. 1881-83 var han oldermand for Kjøbenhavns Tømmerlav.

Unmacks virksomhed udførte tømmerarbejdet på de fleste af tidens store projekter, bl.a. Vridsløselille Statsfængsel, Kommunehospitalet, genopbygningen af Frederiksborg Slot, den gamle Frimurerloge i Klerkegade, smedjen for Orlogsværftet på Nyholm samt en mængde herregårde. Hvor konstruktionen har været af betydning har han stået for kuplen på Marmorkirken, spirene på Matthæus Kirke, Helligåndskirken og St. Alban's English Church, bolværksarbejder for Københavns Havn, opgaver for Ingeniørkorpset, bl.a. broerne ved Borring Vig på Fyn og retrætebroen ved Kegnæs på Als under 2. slesvigske krig 1864.

Han havde også store entrepriser for Burmeister & Wain på Refshaleøen (1872-74, sammen med broren Rudolf), gasværksløbet ved Kalvebod Strand (1873-76, do.), Nyhavns Bro (do.) samt Tuborgs Fabrikker (1873 ff.) mm.

9. november 1894 blev Unmack Ridder af Dannebrog.

Referencer

Kilder 
 Illustreret Tidende, 32. årgang, nr. 36, 7. juni 1891, s. 428. Online

Personer fra Helsingør
Danskere i 1800-tallet
Riddere af Dannebrog
Tømrere fra Danmark
Oldermænd fra Danmark
Mathias Boe

Mathias Boe (født 11. juli 1980 i Frederikssund) er en dansk badmintonspiller, der har specialiseret sig i double. Boe, der er venstrehåndet, har opnået sine bedste resultater i herredouble sammen med Carsten Mogensen. Parret har blandt andet vundet sæsonfinalen i BWF Super Series i begyndelsen af 2011. Mathias Boe har fået registreret et smash på 404 km/t.

Carsten Mogensen og Mathias Boe vandt i 2011 og 2015 All England i herredouble, og i 2012 vandt parret sølvmedalje ved OL i London efter finalenederlag til kineserne Cai Yun og Fu Haifeng. Boe og Mogensen deltog også i OL 2016, hvor de blev elimineret i gruppespillet.

Referencer

Eksterne henvisninger 

 Profil hos yonex.dk 

Badmintonspillere fra Danmark
Medaljevindere fra Danmark ved sommer-OL 2012
Badmintonspillere ved sommer-OL 2012
Olympiske sølvmedaljevindere fra Danmark
Deltagere for Danmark ved sommer-OL 2016
Rudolf Unmack

Christian Rudolf Unmack (10. september 1834 i Helsingør – 21. august 1909) var en dansk tømrermester og arkitekt, bror til Johan Vilhelm Unmack.

Han var søn af tømrermester Johan David Unmack (1800-1879) og Nicoline Christiane Andersen (1801-1856) og nedsatte sig 1863 i København som arkitekt og beskæftigede sig væsentligst med landbrugsbygninger. Således tegnede han bl.a. herregården Gerdrup (1864-66).

Senere blev han inddraget i broderens forretning. 1872-74 overtog han i forening med sin broder, J.V. Unmack, anlægget af Burmeister & Wains skibsbyggeri på Refshaleøen og i 1873-76 Gasværksløbet ved Kalvebod Strand, Nyhavns Bro mm. Den 29. januar 1877 gik han i fællesskab med sin bror om at drive den af denne hidtil førte forretning med bro-, sluse og havnearbejder og indtil 1882 ledede han nu forskellige bro- og havnearbejder ved København og konstruerede sammen med broren spirene til Helligånds- og Matthæuskirkerne. 1882 gik han i fællesskab med snedkermester Christian Frederik Christoph (1846-1932) af dampsnedkeriet i Store Kongensgade 63 i København og i november samme år købte de ritmester Døckers opfindelse af transportable huse og barakker, som firmaet satte i produktion. Firmaet blev senere kendt viden om under navnet Christoph & Unmack.

Han var gift med Augusta Marie Schmidt (1846-1896). Parret fik ikke færre end 11 børn.

Kilder 
 V.A. Secher, Meddelelser om Slægten Secher (Siker), om de nulevende fire Hovedlinjers Forfædre, Slægten Siker i Middelalderen og den yngre Slægt, København/Aarhus: G.E.C Gad/F. Rybner Petersen 1885. Online

Arkitekter fra Danmark
Danskere i 1800-tallet
Personer fra Helsingør
Erhvervsfolk fra Danmark
Tømrere fra Danmark
Carsten Mogensen

Carsten Mogensen (født 24. juli 1983 i Roskilde) er en dansk badmintonspiller, der har specialiseret sig i double. Han har en succesrig karriere i herredouble sammen med Mathias Boe.

Karriere 
Sammen med Mathias Boe har Carsten Mogensen blandt andet vundet sæsonfinalen i BWF Super Series 2010 i begyndelsen af januar 2011. Samtidig var parret øverstplaceret på verdensranglisten. Sammen med Boe har han flere gange vundet Copenhagen Masters (2011, 2013, 2014 og 2015) og en gang sammen med Mads Pieler Kolding (2012).

Carsten Mogensen og Mathias Boe vandt i 2011 og 2015  All England i herredouble, og i 2012 vandt de sølvmedalje ved OL i London efter finalenederlag til kineserne Cai Yun og Fu Haifeng.

Mogensen blev i februar 2016 under EM for hold i Kazan, Rusland, ramt af en aneurisme i hjernen og efterfølgende opereret herfor. Boe og Mogensen var blandt de oplagte deltagere til OL i Rio, men det så med denne alvorlige sygdom ud til, at parret måtte opgive deltagelsen. Imidlertid kom Carsten Mogensen overraskende hurtigt tilbage på træningsbanen, og 1. juni samme år spillede parret ved Indonesia Open deres første kamp efter Mogensens sygdom. Det lykkedes parret at blive klar til OL, hvor de blev elimineret i gruppespillet.

Turneringen All England i 2019, var den sidste han spillede med Matthias Boe. Han spiller nu sammen med Mads Kolding.

Privatliv 
Carsten Mogensen har tidligere været gift med bordtennisspilleren Mie Skov. Parret har sammen sønnen Benjamin, der blev født i 2015.

Carsten Mogensen arbejder til daglig i badmintonbutikken "Ketcherxperten" i Greve/Hundige Strand.

Noter

Eksterne henvisninger 

Badmintonspillere fra Danmark
Medaljevindere fra Danmark ved sommer-OL 2012
Olympiske sølvmedaljevindere fra Danmark
Olympiske medaljevindere i badminton
Deltagere for Danmark ved sommer-OL 2016
Storhertugdømmet Baden

Storhertugdømmet Baden () var en tidlige stat i det sydvestlige Tyskland på Rhinens østlige bred. Det eksisterede fra 1806 til 1918. I dag indgår dets territorium i den tyske delstat Baden-Württemberg.

Historie 
Badens historie går helt tilbage til det 12. århundrede som Markgrevskabet Baden, der blev delt i to linjer og atter samlet i 1771. I 1803 blev markgreven af Baden ophøjet til at være kurfyrste indenfor det Tysk-Romerske Rige.

Det Tysk-romerske rige opløstes under Napoleons krige, og i 1806 opstod det nye og meget større Storhertugdømmet Baden. I 1815 blev det et medlem af det Tyske Forbund. I 1849 var det kortvarigt en republik efter de omfattende revolutioner i de tyske lande.

Storhertugdømmet blev genoprettet og blev i 1871 en stat under det Tyske Kejserrige. Efter dettes kollaps i 1918 blev der udråbt Republikken Baden, der forblev en selvstændig stat indtil 1945. I 1952 blev området lagt sammen med Folkestaten Württemberg og dannede den nuværende delstat, Baden-Württemberg.

Etableret i 1806
Ophørt i 1918
Tidligere tyske stater
Forhenværende storhertugdømmer
Medlemsstater af Rhinforbundet
Stater i Det Tyske Forbund
Stater i Det Tyske Kejserrige
Niels Mathiesen

Niels Mathiesen (7. september 1807 i Odense – 1892) var en dansk murermester.

Både Mathiesens far og bedstefar samt flere andre forfædre havde været murermestre. Han kom i lære hos sin far og tog som nittenårig svend til København, hvor han fik arbejde hos murermester Sibbern. Han var flittig og ærgerrig og gik samtidig med læretiden på Kunstakademiets bygningsskole, hvor han opnåede den lille sølvmedalje. I 1844 nedsatte han sig som selvstændig mester i hovedstaden. I 1856 optog han sin broder- og svigersøn Theodor Mathiesen som kompagnon, og dernæst voksede firmaet støt.

Tidens arkitekter nærede stor tillid til Mathiesen og konsulterede ham ofte. Det gjaldt især Jørgen Hansen Koch, M.G. Bindesbøll, J.D. Herholdt og Hans J. Holm. Ikke overraskende fik han samtidig mange af disses opgaver betroet og blev sin tids mest benyttede murermester. Han byggede for Herholdt Universitetsbiblioteket i Fiolstræde, Studenterforeningen i Holmens Kanal (nedrevet), Nationalbanken (nedrevet), Københavns 2. hovedbanegård (nedrevet) og Enrum. For Holm byggede han Diakonissestiftelsen på Frederiksberg. Dertil kom flere københavnske kommuneskoler, flere herregårde samt restaureringerne af Holmens Kirke og Gisselfeld.

Fra 1868 til 1890 var han oldermand i Mur- og Stenhuggermester-Lavet og modtog i 1885 Fortjenstmedaljen i guld ved 50-års jubilæet for Håndværkerstiftelsens oprettelse. Da murermester og landstingsmand H.N. Fussing i 1880 lod arkitekten Hans J. Holm tegne sin ejendom i Nørre Voldgade 11 lod han facaden pryde med bronzemedaljoner af sin afdøde far og af Niels Mathiesen. De er udført af Vilhelm Bissen.

Da den første store murerstrejke brød ud i 1872 var Mathiesens autoritet med til at sikre en fredelig udgang på konflikten.

Kilder 
 Illustreret Tidende, 32. årgang, nr. 36, 7. juni 1891, s. 428. Online

Personer fra Odense
Modtagere af Fortjenstmedaljen i guld
Danskere i 1800-tallet
Murere fra Danmark
Oldermænd fra Danmark
Julius Nielsen

Julius Nielsen er navnet på flere personer:

 Julius Nielsen (officer) (1811-1891) – dansk officer (Georg Julius Wilhelm Nielsen)
 Julius Nielsen (tømrermester) (1846-1937) – dansk tømrermester, grundlægger af Julius Nielsen & Søn
 Julius Nielsen (politiker) (1848-1920) – dansk grosserer og politiker
 Julius Nielsen (hotelejer) (1861-1940) – dansk hotelejer
 Julius Nielsen (skolemand) (1874-1945) – dansk rektor
Heinz Kubsch

Heinz Kubsch (20. juli 1930 – 24. oktober 1993) var en tysk fodboldspiller, der som målmand på det vesttyske landshold var med til at vinde guld ved VM i 1954 i Schweiz, efter den sensationelle 3-2 sejr i finalen over storfavoritterne fra Ungarn. Han var dog ikke på banen i turneringen. I alt nåede han, mellem 1954 og 1956 at spille tre landkampe.

Kubsch var på klubplan primært tilknyttet FK Pirmasens.

Referencer

Eksterne henvisninger 
 

Fodboldspillere fra Tyskland
Deltagere ved verdensmesterskabet i fodbold 1954
Verdensmestre i fodbold
Personer fra Essen
Heinz Kwiatkowski

Heinrich "Heinz" Kwiatkowski (16. juli 1926 – 23. maj 2008) var en tysk fodboldspiller, der som målmand på det vesttyske landshold var med til at vinde guld ved VM i 1954 i Schweiz, efter den sensationelle 3-2 sejr i finalen over storfavoritterne fra Ungarn. Han spillede dog kun én af tyskernes seks kampe i turneringen, og var i resten reserve for førstevalget Toni Turek. I alt nåede han, mellem 1954 og 1958 at spille fire landkampe. Han deltog også ved VM i 1958 i Sverige.

Kwiatkowski var på klubplan tilknyttet tre af de store Ruhr-klubber Schalke 04, Rot-Weiss Essen og Borussia Dortmund. Længst tid tilbragte han i Dortmund, hvor han spillede i 15 år og var med til at blive tysk mester i både 1956 og 1957. I 1964 fungerede han desuden i en kortere periode som holdets træner.

Referencer

Eksterne henvisninger 
 

Fodboldspillere fra Tyskland
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Fodboldspillere fra FC Schalke 04
Fodboldspillere fra Rot-Weiss Essen
Fodboldspillere fra Borussia Dortmund
Fodboldtrænere fra Tyskland
Verdensmestre i fodbold
Personer fra Gelsenkirchen
Sepp Herberger

Josef "Sepp" Herberger (28. marts 1897 – 28. april 1977) var en tysk fodboldspiller og træner, bedst kendt som træneren for det vesttyske landshold, der vandt guld ved VM i 1954 i Schweiz. Det var tyskernes første VM-titel, der faldt efter en særdeles overraskende finalesejr over storfavoritterne fra Ungarn.

Herberger var tysk landstræner i to omgange, først i perioden 1932-1942 (de første fire år som assistenttræner) og senere for Vesttyskland i perioden 1950-1964. Udover triumfen i 1954 stod han også i spidsen for holdet ved VM i 1938, 1958 og 1962.

Som aktiv spiller opnåede Herberger selv at spille tre landskampe og score to mål mellem 1921 og 1925. På klubplan var han tilknyttet Waldhof Mannheim, VfR Mannheim og Tennis Borussia Berlin.

Referencer

Eksterne henvisninger 
 Portræt på FIFA.com 
 Sepp Herberger-stiftelsen på DFB.de

Fodboldspillere fra Tyskland
Fodboldspillere fra SV Waldhof Mannheim
Fodboldspillere fra Tennis Borussia Berlin
Fodboldtrænere fra Tyskland
Verdensmestre i fodbold
Trænere for Tysklands fodboldlandshold
Trænere for Vesttysklands fodboldlandshold
Fridtjof Stidsen

Fridtjof Stidsen (født 1956) er tidligere byrådspolitiker for Kristendemokraterne og 2. viceborgmester i Hedensted Kommune.

Fridtjof Stidsen kom først ind i byrådet for Gl. Hedensted Kommune i 2000.

Ved Kommunalvalget 2009 fik Kristendemokraterne det 27. og sidste mandat og kunne dermed sprænge den konstituering, der tidligt på valgnatten var bekendtgjort af Venstre, Dansk Folkeparti og De Konservative. Dette medførte flere udvalgspladser til mindretalsgruppen (Socialdemokratiet, SF og Kristendemokraterne) og at De Konservatives viceborgmesterpost overgik til Kristendemokraterne.

Henvisninger 
Personlig hjemmeside

Viceborgmestre fra Kristendemokraterne
Folketingskandidater fra Kristendemokraterne
Ove Jensen

Navnet Ove Jensen kan henvise til flere personer:

 Ove Jensen (borgmester) (1902-1980) – borgmester i Horsens Kommune 1966-1972
 Ove Jensen (politiker) – formand for Fremskridtspartiet 1984
 Ove Jensen (fodboldspiller) (1919-) – fodboldspiller for B.93 1942-1950 og landsholdet 1945-1948
 Ove Jensen (atlet) – en dansk atlet, medlem af Københavns IF.
Erik Buhl Nielsen

Erik Buhl Nielsen (født 10. november 1956) er en dansk politiker, der fra 1. januar 2014 til 31. december 2021 har været borgmester i Varde Kommune, valgt for Venstre.

Erik Buhl har i sit civile liv arbejdet som landmand og udviklingschef. Han var fra 1990 medlem af Ølgod Kommunalbestyrelse; fra 1998 til 2007 borgmester. Dengang var han valgt på en lokalliste, men medlem af Kristendemokraterne, som dermed ikke stille op i kommunen. Siden kommunesammenlægningen i 2007 har han været byrådsmedlem for Venstre. I 2016 modtog han hæder som Ridder af Dannebrog for sit virke som borgmester. I oktober 2020 meddelte Buhl Nielsen, at han ikke ville genopstille til Kommunalvalget i Varde Kommune 2021.

Referencer 

 Danske Kommuners borgmesterfakta 

Borgmestre fra Danmark
Landmænd fra Danmark
Borgmestre fra Venstre
Kommunalbestyrelsesmedlemmer fra Kristendemokraterne
Borgmestre fra Kristendemokraterne
Borgmestre i Varde
Borgmestre i Danmark 2018-2021
Riddere af Dannebrog
Arne Nielsen (politiker)

Arne Nielsen er tidligere viceborgmester for Kristendemokraterne i Holstebro Kommune.

Nielsen blev valgt ind i byrådet i 1982 og sad indtil 2009, hvor han ikke genopstillede, men stillede op til regionsrådet i Region Midtjylland.

Arne Nielsen er uddannet lærer, har været medlem af Ringkøbing Amtsråd og været afløser i Folketinget. Efter hans 28 år i byrådet blev han i 2010 udnævnt til Ridder af Dannebrog.

Nielsen har i 24 år været del af Holstebro Kunstmuseums bestyrelse. Han er fortsat medlem til Ældrerådet og Hardernes Y's Men's Club.

Kilder 
 Holstebro Kommune – Arne Nielsen 
 Dagbladet Holstebro-Struer: Arne udnævnt til ridder 
 Dagbladet Holstebro-Struer: Arne Nielsen stopper som formand - med en rekord. 02. november 2017, hentet 17. februar 2018
 Curriculum vitae  på www.altinget.dk; hentet 17. februar 2018
 Kristendemokraternes Arne Nielsen satser nu på regionsrådet på tvmidtvest.dk; hentet 17. februar 2018

Tjek fødsels- og dødsår
Riddere af Dannebrog
Amtsrådsmedlemmer fra Kristendemokraterne
Viceborgmestre fra Kristendemokraterne
Medlemmer af Holstebro Byråd
Kristian S. Larsen

Kristian S. Larsen var formand for Unge Kristendemokrater fra 2010-2012.
Han blev den første formand for den ny ungdomsorganisation for Kristendemokraterne, der blev stiftet i 2010, efter at Kristendemokratisk Ungdom havde omdannet sig til tænketanken Cura Ungdom.

Ved den stiftende generalforsamling for Unge Kristendemokrater var der ingen formandskandidater, men Kristian Larsen blev konstitueret som formand. Han havde tidligere været formand for Kristendemokraterne i Århus og Østjyllands Storkreds. Han blev genvalgt som formand ved første ordinære generalforsamling i 2011 og opstillet til Folketinget i Vejle Nordkredsen samme år. Kristian Larsen stillede ikke op ved generalforsamlingen i 2012 og blev afløst af Aron Henning.

Kristian Larsen har arbejdet som friskolelærer, er uddannet teolog og organist og bor i Esbjerg.

Politikere fra Kristendemokraterne
Foreningsformænd fra Danmark